Cîntînd împreună încă din adolescență, cei doi se completează perfect, atingînd cote maxime în atît de rîvnitul interplay, iar prezența tobosarului lusitan (un nume foarte căutat pe întreaga scenă europeană), de generație cu cei doi, se prea justifică, sunetul acestui trio clasic dobîndind noi valențe în interpretare, dar mai ales în inducerea către public a unor puternice stări emotive.